Lolland-Falsters Stifts-Tidende, 1834-06-24
Borgervæbningen, der paraderede udenfor Udkjørselsporten, udbrød i Hurraraab, da Hs. Majestæt passerede forbi den, huldrigt gjenhilsende med blottet Hoved. Garnisonens Officiercorps og et Detaschement af Hs. kgl. Hbd. Prinds Frederik Ferdinands Dragoner eskorterede Kongen til Stadens Grændse, hvor Magistraten og Byens Repræsentanter bragte Ham for dennefinde Byens sidste Afskedshilsen. Gid Himlen endnu i mange Aar – saa lød deres, som det er hele Danmars Ønske - vil bevare os denne faderligtsindede Konge, som aldrig lever nogen Dag uden at betegne den med Arbeid for Sit Rige og med Velgierninger for Sit Folk, "Jeg vil gjøre Mit Folk lykkeligt," sagde Hs. Majestæt blandt Andet til den Borgerdeputation, som ved Allerhøistsammes Ankomst til Aarhuus takkede Monarken for den givne Stænderforfatning, og da Hs. Majestæt sagde disse betydningsfulde Ord, faaes en Taare verle i Hans Øie, meere værd end den kostbareste Juveel i Hans Krone. Himlen var overtrukken med sorte, uveirs svangre Skyer, da Hs. Majestæt forlod Byen; veemodighøitideligt lød Kanonskuddenes Drøn og Klokkernes Ringning som Afskedshilsen til den dyrebare Konge, men endnu høitideligere lød det, da disse hørte op og det brød løs fra Firmamentet med Torden og Lynild, som varede ved en Timestid, da Himlen atter klaredes og Veiret blev smukt igien. Paa Herresædet Frysenborg, spiste Hs. Majestæt til Middag, og indtraf derfra om Aftenen Kl. 6 til Randers, hvor Søfolkene paa de i Havnen flagende Skibe vare de Første, som hilsede Drotten med et tredobbelt Hurra, istemt af den paa Bryggen og i den tilgrændsende Gade bølgende Menneskemasse, medens Klokkerne ringede og Artilleriet saluterede. Paa Storegade paraderede begge de borgerlige Corpser, og bøde Majestæten Velkommen med klingende Spil, sænket Fane og tredobbelt Hurra. Hs. Majestæt behagede at kjøre Skridt for Skridt, under Folket Jubel, igjennem de af Mennesker vrimlende Gader, og huldrigst at hilse til begge Sider. Saasnart Hs. Majestæt var traadt af hiinsides Byen hos Hr. Kammerherre, Amtmand v. Lorenz, behagede Han naadigst, strax at modtage Cour af Byens og Omegnens Embedsmænd og Honoratiores, samt det borgerlige Corpses Officierer. Derefter tog Monarken, med Sin sædvanlige rastløse Jver, Byens offentlige Indretninger i Øiesyn, og efter at have anstrængt Sig hermed næsten uafbrudt i 3 Timer, vendte Han tilbage til sit AfstigningsQvarteer, hvor Han endnu allernaadigst behagede at modtage Magistraten og Byens eligerede Borgere, som Deputation. Omtrent Kl. 9 1/2 drog en talrig Skare af alle Stænder, med det i Byen garnisonerende Dragon Regiments Musikcorps i Spidsen, ud til Amtmandsboligen og afsang udenfor Samme en af Hr. Pastor St.St. Blicher forfattet skjøn Sang, ved hvis Slutning Chefen for jydske Regiment lette Dragoner, Hr. Kammerherre, Oberst v. Wildenradt, Ridder af Dr., udbragde et: "Længe leve vor elskede Konge!" som ledsagedes af et tredobbelt Hurra. Det var en rørende Scene, da den ærværdige Fyrste-Olding med de blottede sølverhvide Lokker under Sangen viste Sig paa Altanen og takkede sine trofaste og kjærlige Jyder. Over hele Byen var almindelig Jllumination, som, tilligemed den glade Vrimmel i Gaderne (der antages, at imellem 3 og 4000 Bønder vare strømmede ind til Byen, vedvarede til langt over Midnat. Raadhuset udmærkede sig ved smagfulde Decorationer, hvoriblandt det kongel. Navnechiffer med Krone faaes i Brillantild og til høire og venstre Side tvende Sole, med Jndskrivter i Transparent. Næste Morgen var Kongen, paa vante Viis, aarle oppe, og begav sig ud allerede Kl. 7, for at tage Nørre-Jydlands Provindsial=Arsenal, Regimentets Exerceerskole, Ridehuus, Stalde a. i Øiesyn, og besaae tillige de flere skjønne Plantninger og Anlæg udenfor Byen, der love med Tiden at ville blive den til betydelig Forskjønnelse. Efter igjen at være vendt tilbage til Amtmands boligen, behagede Hs. Majestæt at eftersee Embedsmændenes Protocoller, og derefter allernaadigst at give Audients for en stor Mængde Mennesker, selv af de ringeste Stænder. Da Hs. Majestæt derpaa havde spiist Frokost, steeg han til Vogns og kjørte langsomt gjennem Byen, for at fortsætte sin Reise over Hobro til Aalborg. De borgerlige Corpser paraderede atter paa Torvet og bragde Landsfaderen deres Afskedshilsen. Ligesom ved Ankomsten var Hs. Majestæt ledsaget af Dragon-Regimentets Officiercorps og eskorteret af en Command Dragoner. Kl. 8 1/2 samme Dags Aften holdt Kongen sit Jndtog i Aalborg, under Klokkernes Ringning, Kanonernes Torden, Paradering af Borger-, Jæger- og Brand=Corpserne, disses og den utallige Vrimmels jublende og frydefulde Hurraraab. Strax ved Ankomsten stædedes allernaadigst til Cour. Hele Byen var om Aftenen illumineret; især fremstraalede Raadhuset i skjønneste Glimmer og Smag, med Fagade=Decoration af couleurt-brændende Lamper, samt Pyramider og Transparent i Vinduerne. Et fiint og glimrende Transparent med Jndskrivt udmærkede sig i Jlluminationen hos Borgemesteren. Langs med Fjordbredden flagrede blussende Beegkrandse, og paa Fjorden, ligeover for Slottet, udmærkede sig et skjønt Fartøi, yndigt behængt med brændende Lygter i forskjellige Figurer og Navnetræk. Ved Hs. Majestæts Ankomst varede ligeledes fra dette Skib en stor Deel smagfulde Flag i alle Farver, hvormed det var behængt fra Øverst til Nederst, og fra dets Master bøde en Mængde Søfolk med svingende Hatte og et i høien Sky tonende Hurra Landsfaderen Velkommen. Den 16de de, om Morgenen Kl. 5, forlode Drø. kgl. Høiheder Prinds Frederik Ferdinand og Gemalinde Aarhuus paa det kgl. Dampskib "Kiel, der skulde bringe dem til Kallundborg, hvorfra de agtede at gjøre Reisen til Kjøbenhavn over Land. De bleve saluterede fra Havnebatteriet med 9 Kanonskud, og Jægercorpset paraderede paa Bryggen, hvor ogsaa Byens Honoratiores og Embedsmænd, samt Regimentets Officierer, vare tilstæde, for at sige det høie Herskab et kjærligt Levvel.